ເລື້ອງທະເລຈີນໃຕ້ ມີທ່າວ່າ ຈະເປັນຫົວຂໍ້ສຳຄັນ ໃນການຢ້ຽມຢາມຈີນ ຂອງທ່ານ Kerry 
ລັດຖະມົນຕີຕ່າງປະເທດ ສຫລ ທ່ານ John Kerry ຈະເດີນທາງ ໄປຢ້ຽມຢາມປັກກິ່ງ ໃນວັນເສົາແລະວັນອາທິດ ນີ້ ແລະຫຼັງຈາກນັ້ນ ກໍຢ້ຽມຢາມເກົາຫຼີໃຕ້.
ຄວາມທະເຍີທະຍານທາງທະຫານຂອງເກົາຫລີເໜືອ ແລະການ ອ້າງເອົາກຳມະສິດທາງທະເລຂອງຈີນຈະເປັນສອງຫົວຂໍ້ສຳຄັນ ສຳຫຼັບລັດຖະມົນຕີຕ່າງ ປະເທດສະຫະລັດ ທ່ານ John Kerry ເວລາທ່ານເດີນທາງໄປເອເຊຍ ໃນ ທ້າຍອາດທິດນີ້ ທ່ານ Kerry ຈະຢ້ຽມຢາມປັກກິ່ງ ໃນວັນເສົາແລະວັນອາທິດ ເພື່ອຫາລືກັບບັນດາເຈົ້າໜ້າທີ່ຂັ້ນສູງກ່ອນໜ້າກອງປະຊຸມສົນ ທະນາດ້ານຍຸດທະສາດແລະເສດຖະກິດ ໃນລະດູຮ້ອນຈະມາ ເຖິງນີ້ແລະປະທານປະເທດຈີນທ່ານ Xi Jingping ມີແຜນມາ ຢ້ຽມຢາມສະຫະລັດ ໃນລະດູໃບໄມ້ຫລົ່ນ ປີນີ້ ຫລັງຈາກນັ້ນ ທ່ານຈະເດີນທາງໄປ ເກົາຫລີໃຕ້ ເພື່ອສົນທະນາກັບ ປະທານາທິບໍດີ Park Geun-hye ແລະບັນດາເຈົ້າໜ້າທີ່ອື່ນໆກ່ຽວກັບບັນຫາຂອງສອງຝ່າຍ ແລະບັນຫາຕ່າງໆ ຢູ່ໃນຂົງເຂດ ການຢ້ຽມຢາມປະເທດຈີນຂອງທ່ານ Kerry ມີຂື້ນໃນເວລາທີ່ພວມເກີດຄວາມເຄັ່ງຕຶງ ກ່ຽວກັບການຂະຫຍາຍເນື້ອທີ່ໃນຄວາມພະຍາຍາມເພື່ອຖົມດິນ ຢູ່ໃນ ເຂດທີ່ມີການ ຂັດແຍ້ງກັນ ໃນທະເລຈີນໃຕ້ ໂດຍສະເພາະແລ້ວ ຈີນ ໄດ້ເພີ້ມຄວາມພະຍາຍາມ ໃນການຖົມດິນຂອງຕົນຢູ່ໃນບໍລິ ເວນໝູ່ເກາະ Spratly ຊຶ່ງບາງເຂດແມ່ນອ້າງເອົາກຳມະສິດ ໂດຍຟິລິບປີນ ຫວຽດນາມ ມາເລເຊຍ ບຣູໄນ ແລະໄຕ້ຫວັນ ໃນຕົ້ນອາທິດນີ້ ບັນດາເຈົ້າໜ້າທີ່ສະຫະລັດ ກ່າວວ່າ ທຳນຽບຫ້າແຈ ກຳລັງພິຈາລະນາ ທີ່ຈະສົ່ງ ກໍາປັ່ນທະຫານ ແລະເຮືອບິນລົບ ໄປຍັງທະເລຈີນໃຕ້ ເພື່ອປົກປ້ອງສິດເສລີ ພາບໃນການເດີນເຮືອ ຊຶ່ງນັ້ນໄດ້ພາໃຫ້ມີການຕອບໂຕ້ຢ່າງໄວ ຈາກກະຊວງຕ່າງປະເທດຈີນ ທີ່ກ່າວວ່າ ການ ເຄື່ອນໄຫວນີ້ ຈະພິຈາລະນາວ່າ ເປັນການທ້າທາຍເກາະຜິດ